— На камеру ўсё запісвалі ў цэху камбініраваных здымак, — кажа Марта Аляксандраўна. — Часцей за ўсё, кінааператарам быў Фарыд Мігранаў. Таксама з намі працаваў Юрый Мільтнер. Макеты, здаецца, змяшчалі пад шкло і здымалі на звычайную каляровую стужку Kodak. Негатывы праяўлялі ў лабараторыі, там жа пераводзілі ўсё ў пазітывы. Колькі трэба для тыражу, столькі стужак і рабілі. Здымкі і праяўка — самы складаны этап працэсу.